Алимсултанов, Имам — (1957 шо, ГӀиргӀазойн ССР — 1996 шеран 10 ноябрь, Одесса, Украина) — нохчийн поэт, баллад-иллийн автор, илланча.

Биографи
Имам вара — Хаси-Эвлара нохчий-Ӏовхо, цхьа шо кхаьчначу хенахь Сибрехара Даймахка цӀа валийна. Соьлжа-ГӀалахь дешна ваьлла, кхин дӀа деша Ростовера политикин Университете деша хоьттира. Илли ала, Имам 1980 шерашкахь вола велар, цо къаьсттана тидаме лаьцнарш дара, Нохчийн къоман гӀиллакхаш, Нохчийн къоман Маршонехьа болам, Кавказан тӀамехь гӀара бойла Нохчийн Турпалхой. Шен дешнаш а, халкъа дийцараш доцурш, Имам шена иллешкахь олур Ӏумар Ярычевн а, Мусa Гешаевн а дешнаш.

Дуьххьара, Имам иллеш гӀара дойлира кассеташ тӀаьхь 1990 шерашкахь. Нохчийн — гӀаскхийн тӀом бола белча, Имам шена гитара эцна, Нохчийн Республика Нохчийчоьнан Сурхой бола — болче воьдуш, церан дог ойла ойъуш, тӀамах лаьцна иллеш ала вола велира.

Валар

1996 шеран 10 ноябрехь (кхечу хаамашца 8 ноябрехь) Украинин Одесса гӀалахь вийра вевзаш волу нохчийн эшархо Алимсултанов Имам. Криминалан девнехь Ӏожалла хилла Алимсултановн, аьлла дерзийра и гӀуллакх официала Украино. Амма нохчийн тешна бу, нохчийн дуьхьалонан боламан илланча хилла волу Имам Оьрсийн Къайлахчу Ницкъаш вийна бохучух.
Алимсултанов, Имам